2002D0231 — DA — 19.01.2008 — 001.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 18. marts 2002 om opstilling af reviderede miljøkriterier for tildeling af Fællesskabets miljømærke til fodtøj og om ændring af beslutning 1999/179/EF (meddelt under nummer K(2002) 1015) (EØS-relevant tekst) (2002/231/EF) (EFT L 077, 20.3.2002, p.50)

Ændret ved:









▼B

KOMMISSIONENS BESLUTNING

af 18. marts 2002

om opstilling af reviderede miljøkriterier for tildeling af Fællesskabets miljømærke til fodtøj og om ændring af beslutning 1999/179/EF

(meddelt under nummer K(2002) 1015)

(EØS-relevant tekst)

(2002/231/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 1980/2000 af 17. juli 2000 om en revideret ordning for tildeling af et EF-miljømærke ( 1 ), særlig artikel 4 og artikel 6, stk. 1, og ud fra følgende betragtninger: (1) I forordning (EF) nr. 1980/2000 fastsættes det, at Fællesskabets miljømærke kan tildeles et produkt, som besidder egenskaber, der giver det mulighed for i væsentlig grad at bidrage til forbedringer i forbindelse med vigtige miljøforhold. (2) Forordning (EF) nr. 1980/2000 foreskriver, at der fastsættes specifikke miljømærkekriterier for hver produktgruppe. (3) Den foreskriver endvidere, at miljømærkekriterierne og de krav til vurdering og verifikation, der er knyttet til kriterierne, skal gennemgås i god tid inden udløbet af gyldighedsperioden for de kriterier, der er specificeret for hver produktgruppe. Gennemgangen skal resultere i et forslag til forlængelse, tilbagetrækning eller revision. (4) Det er hensigtsmæssigt at revidere de miljøkriterier, der blev fastsat i Kommissionens beslutning 1999/179/EF af 17. februar 1999 om miljøkriterierne for tildeling af Fællesskabets miljømærke til fodtøj ( 2 ), i overensstemmelse med udviklingen på markedet. Samtidig bør gyldighedsperioden for nævnte beslutning, ændret ved beslutning 2001/832/EF ( 3 ), ændres. (5) Kommissionen bør vedtage en ny beslutning, hvori der opstilles specifikke miljøkriterier for denne produktgruppe med en gyldighedsperiode på fem år. (6) Både de nye kriterier, som opstilles ved nærværende beslutning, og de kriterier, der er fastlagt ved beslutning 1999/179/EF, bør være gældende samtidigt i en begrænset periode på højst 12 måneder, således at virksomheder, der har fået tildelt miljømærket eller ansøgt om tildeling af miljømærket, inden nærværende beslutnings gyldighedsperiode begynder, har tid nok til bringe deres produkter i overensstemmelse med de nye kriterier. (7) Foranstaltningerne i denne beslutning bygger på et udkast til kriterier, som er udarbejdet af Den Europæiske Unions Miljømærkenævn, der er nedsat ved artikel 13 i forordning (EF) nr. 1980/2000. (8) Foranstaltningerne i denne beslutning er i overensstemmelse med udtalelse fra det udvalg, der er nedsat ved artikel 17 i forordning (EF) nr. 1980/2000 — ud fra følgende betragtninger: VEDTAGET FØLGENDE BESLUTNING:







Artikel 1

For at få tildelt et miljømærke i medfør af forordning (EF) nr. 1980/2000 skal fodtøj tilhøre produktgruppen som defineret i artikel 2 og opfylde kriterierne i bilaget.

Artikel 2

Ved produktgruppen »fodtøj« forstås:

alle beklædningsgenstande beregnet til at beskytte eller dække foden, og som har en fast ydersål, der kommer i kontakt med jorden.

Artikel 3

Til administrative formål er kodenummeret for produktgruppen »017«.

Artikel 4

Artikel 3 i beslutning 1999/179/EF affattes således:

»Produktgruppedefinitionen og de specifikke miljøkriterier for produktgruppen gælder indtil den 31. marts 2003.«

▼M2

Artikel 5

Miljøkriterierne for produktgruppen »fodtøj« og de tilhørende krav til vurdering og verifikation gælder indtil den 31. marts 2010.

▼B

Artikel 6

Denne beslutning er rettet til medlemsstaterne.









BILAG

BAGGRUND

Sigtet med kriterierne

Disse kriterier tager især sigte på:

— at begrænse niveauerne af toksiske reststoffer

— at begrænse emissionerne af flygtige organiske forbindelser (VOC), og

— at fremme mere holdbare produkter.

Kriterierne er fastsat på niveauer, der fremmer mærkning af fodtøj, der giver lavere miljøbelastning.

Vurderings- og verifikationskrav

Der er ved hvert kriterium anført specifikke vurderings- og verifikationskrav.

Der kan eventuelt anvendes andre prøvningsmetoder end dem, der er anført ved de enkelte kriterier, hvis disse accepteres som ligeværdige af det ansvarlige organ, der skal vurdere ansøgningen.

Den funktionelle enhed er et par sko. Kravene er baseret på skonummer 40 pariserstik. For børneskos vedkommende gælder kravene for nummer 32 pariserstik (eller største nummer, hvis det største nummer er mindre end 32 pariserstik).

De ansvarlige organer kan om nødvendigt kræve supplerende dokumentation og foretage uafhængig verifikation.

Det anbefales de ansvarlige organer at tage hensyn til, om der anvendes anerkendte miljøledelsesordninger, f.eks. EMAS eller ISO 14001, når de bedømmer ansøgningerne og kontrollerer, om kriterierne overholdes (NB: Der er ikke krav om anvendelse af sådanne ledelsesordninger).

KRITERIER

1. Reststoffer i slutproduktet

a) Gennemsnitskoncentrationen af chrom(VI) i slutproduktet må ikke overstige 10 ppm, og der må hverken kunne påvises restkoncentrationer af arsen, cadmium eller bly i slutproduktet (ved anvendelse af nedennævnte metode). Vurdering og verifikation: Ansøgeren og/eller dennes leverandør(er) skal fremlægge en testrapport, som bygger på følgende testmetoder: Cr(VI): CEN TC 309 WI 065 — 4.2 eller DS/EN 420 eller DIN 53314: 1996-04 (Bemærk: Målinger kan vanskeliggøres af interferens, når der analyseres visse typer farvet læder) Cd, Pb, As: CEN TC 309 WI 065 — 4.3 Forberedelse af prøven: 1. Adskil overdelens komponenter fra sålens komponenter. 2. Finmal overdelens komponenter og sålens komponenter fuldstændigt og hold disse adskilt. 3. Analyser en prøve af hvert af disse to præparater. 4. Stofferne må ikke kunne påvises i nogen af disse to prøver.

b) Mængden af fri eller delvis hydrolyserbar formaldehyd i fodtøjets tekstilkomponenter må ikke overskride 75 ppm og i dets læderkomponenter ikke 150 ppm. Vurdering og verifikation: Ansøgeren og/eller dennes leverandør(er) skal fremlægge en testrapport, som bygger på følgende testmetoder: tekstiler: CEN TC 309 WI 065 — 4.4; læder: CEN TC 309 WI 065 — 4.4.

2. Emissioner fra fremstillingen af materialer

a) Spildevandet fra lædergarverier og tekstilvirksomheder skal behandles, enten på eget eller på kommunalt spildevandsanlæg, således at der opnås en reduktion af COD-indholdet på mindst 85 %. Vurdering og verifikation: Ansøgeren skal fremlægge en testrapport og supplerende data, som bygger på følgende testmetode: COD: ISO 6060 Vandkvalitet, bestemmelse af kemisk oxygenforbrug.

b) Spildevand fra garverier skal efter behandling indeholde mindre end 5 mg chrom(III) pr. liter. Vurdering og verifikation: Ansøgeren skal fremlægge en testrapport og supplerende data, som bygger på følgende testmetoder: ISO 9174 eller EN 1233 eller EN ISO 11885 for Cr.

3. Anvendelse af skadelige stoffer (indtil salg til den endelige forbruger)

a) Pentachlorphenol (PCP), tetrachlorphenol (TCP) og salte og estere heraf må ikke anvendes. Vurdering og verifikation: Ansøgeren og/eller dennes leverandør(er) skal erklære, at materialerne ikke indeholder sådanne chlorphenoler. Ved en eventuel verifikation af en erklæring skal der benyttes følgende testmetoder: CEN TC 309 WI 065 — 4.5: tekstiler: grænseværdi 0,05 ppm; læder: grænseværdi 5 ppm.

b) Der må ikke benyttes azofarvestoffer, der kan spaltes til nogen af følgende aromatiske aminer:



4-aminodiphenyl (92-67-1) benzidin (92-87-5) 4-chlor-o-toluidin (95-69-2) 2-naphthylamin (91-59-8) o-amino-azotoluen (97-56-3) 2-amino-4-nitrotoluen (99-55-8) p-chloranilin (106-47-8) 2,4-diaminoanisol (615-05-4) 4,4'-diaminodiphenylmethan (101-77-9) 3,3'-dichlorbenzidin (91-94-1) 3,3'-dimethoxybenzidin (119-90-4) 3,3'-dimethylbenzidin (119-93-7) 3,3'-dimethyl-4,4'-diaminodiphenylmethan (838-88-0) p-cresidin (120-71-8) 4,4'-methylen-bis-(2-chloranilin) (101-14-4) 4,4'-oxydianilin (101-80-4) 4,4'-thiodianilin (139-65-1) o-toluidin (95-53-4) 2,4-diaminotoluen (95-80-7) 2,4,5-trimethylanilin (137-17-7) 4-aminoazobenzen (60-09-3) o-anisidin (90-04-0) Vurdering og verifikation: Ansøgeren og/eller dennes leverandør(er) skal erklære, at sådanne azofarvestoffer ikke benyttes. Ved en eventuel verifikation af en erklæring skal der benyttes følgende testmetode: CEN TC 309 WI 065 — 4.5: tekstiler: grænseværdi 30 ppm (Bemærk: Der kan forekomme falske positive resultater for 4-aminoazobenzen og derfor anbefales bekræftelse) læder: grænseværdi 30 ppm (Bemærk: Der kan forekomme falske positive resultater for 4-aminoazobenzen, 4-aminodiphenyl og 2-naphthylamin og derfor anbefales bekræftelse).

c) Der må ikke kunne påvises nogen af følgende N-nitrosaminer i gummi: N-nitrosodimethylamin (NDMA) N-nitrosodiethylamin (NDEA) N-nitrosodipropylamin (NDPA) N-nitrosodibutylamin (NDBA) N-nitrosopiperidin (NPIP) N-nitrosopyrrolidin (NPYR) N-nitrosomorpholin (NMOR) N-nitroso-N-methyl-N-phenylamin (NMPhA) N-nitroso-N-ethyl-N-phenylamin (NEPhA). Vurdering og verifikation: Ansøgeren skal fremlægge en testrapport, som bygger på følgende testmetode: EN 12868 (1999-12).

d) Der må hverken i læder-, gummi- eller tekstilkomponenter benyttes C10-C13-chloralkaner. Vurdering og verifikation: Ansøgeren og/eller dennes leverandør(er) skal erklære, at sådanne chloralkaner ikke benyttes.

4. Anvendelse af flygtige organiske forbindelser (VOC) under den afsluttende samling af fodtøj

Den samlede anvendelse af VOC under sidste fase af fodtøjsfremstillingen må for følgende kategorier i gennemsnit ikke overstige:

sportssko, skolesko, arbejdsfodtøj, herrespadseresko, termofodtøj: 25 g VOC pr. par

fritidsfodtøj, damespadseresko: 25 g VOC pr. par

mode-, børne- og hjemmesko: 20 g VOC pr. par.

Ved VOC forstås organiske forbindelser med et damptryk på 0,01 kPa eller derover ved 293,15 K eller en tilsvarende flygtighed under anvendelsesbetingelserne.

Vurdering og verifikation: Ansøgeren skal fremlægge en beregning af den samlede anvendelse af VOC under den sidste produktionsfase ledsaget af de fornødne baggrundsdata, testresultater og dokumentation; beregningen foretages ifølge CEN TC 309 WI 065 — 4.7.

Der kræves registrering af indkøbt læder, lim, finishmidler og fremstilling af fodtøj for mindst de sidste seks måneder.

5. Anvendelse af pvc

Fodtøjet må ikke indeholde pvc. Dog kan der i ydersålen anvendes genvundet pvc, når der ikke er anvendt DEHP (bis(2-ethylhexyl)phthalat), BBP (butylbenzylphthalat) eller DBP (dibutylphthalat) til fremstillingen af det genvundne pvc.

Vurdering og verifikation: Ansøgeren skal erklære, at produktet opfylder disse krav.

6. Energiforbrug

Ansøgeren kan vælge at give detaljerede oplysninger om energiforbruget pr. par.

Vurdering og verifikation: Ansøgeren skal give de relevante oplysninger.

7. Elkomponenter

Fodtøjet må hverken indeholde elektriske eller elektroniske komponenter.

Vurdering og verifikation: Ansøgeren og/eller dennes leverandør skal erklære, at produktet opfylder disse krav.

8. Emballering af slutprodukt

Bruges der papæsker til slutemballage af fodtøj, skal de fremstilles af mindst 80 % genbrugsmateriale.

Bruges der plastposer til slutemballage af fodtøj, skal de fremstilles af genbrugsmateriale.

Vurdering og verifikation: Sammen med ansøgningen skal der indleveres en prøve af produktemballagen og en erklæring om, at produktet opfylder disse krav.

9. Mærkning på emballagen

a) Forbrugeroplysninger

Følgende (eller tilsvarende) oplysninger skal følge produktet:

»Dette fodtøj er blevet behandlet for at øge vandafvisningsevnen. Det behøver ikke yderligere behandling.«

(Dette kriterium gælder kun for fodtøj, der er blevet vandafvisningsbehandlet).

»Lad hellere fodtøjet reparere, frem for at smide det væk. Det skader miljøet mindre.«

»Når fodtøjet kasseres, bør det indgives til lokale genvindingsanlæg, hvis sådanne findes.«

b) Oplysninger om miljømærket

Følgende (eller tilsvarende) oplysninger skal være anført på produktet:

»Der findes yderligere oplysninger om EU's miljømærke på følgende websted: http://europa.eu.int/ecolabel.«

Vurdering og verifikation: Ansøgeren skal indlevere en prøve af produktemballagen og de oplysninger, der gives sammen med produktet, samt en erklæring om, at produktet opfylder hvert enkelt af disse krav.

10. Oplysninger på miljømærket

Miljømærkets kasse 2 skal indeholde følgende tekst:

— Ringe luft- og vandforurening

— Ingen skadelige stoffer

Vurdering og verifikation: Ansøgeren skal indlevere en prøve af produktemballagen, hvor mærket er vist, samt en erklæring om, at produktet opfylder dette krav.

11. Parametre, der bidrager til holdbarhed

Arbejdsfodtøj og sikkerhedsfodtøj skal bære EF-mærket (i overensstemmelse med Rådets direktiv 89/686/EØF af 21. december 1989 om indbyrdes tilnærmelse af medlemsstaternes lovgivninger om personlige værnemidler ( 4 )).

Alt andet fodtøj skal overholde de krav, der er anført i oversigten nedenfor.

Vurdering og verifikation: Ansøgeren skal forelægge en testrapport om parametrene i oversigten nedenfor, som bygger på testmetoderne CEN TC 309 WI 065 — 4.9.







Sportssko Skolesko Fridtidsfodtøj Herrespadseresko Termofodtøj Damespadseresko Modesko Børnesko Hjemmesko Overdelens bøjningsmodstandsdygtighed (kc uden synlig skade) Tør = 100 Våd = 20 Tør = 100 Våd = 20 Tør = 80 Våd = 20 Tør = 80 Våd = 20 Tør = 100 Våd = 20 – 20 °C = 30 Tør = 50 Våd = 10 Tør = 15 Tør = 15 Tør = 15 Overdelens rivstyrke(gennemsnitlig rivstyrke, N): Læder ≥ 80 ≥ 60 ≥ 60 ≥ 60 ≥ 60 ≥ 40 ≥ 30 ≥ 30 ≥ 30 Andre materialer ≥ 40 ≥ 40 ≥ 40 ≥ 40 ≥ 40 ≥ 40 ≥ 30 ≥ 30 ≥ 30 Ydersålens bøjningsmodstandsdygtighed: Snitforøgelse (mm) ≤ 4 ≤ 4 ≤ 5 ≤ 6 ≤ 6 ≤ 8 nsc = ingen spontane revner nsc nsc nsc nsc nsc ved – 10 °C nsc Ydersålens slidstyrke: D ≥ 0,9 g/cm3 (mm3) ≤ 200 ≤ 250 ≤ 200 ≤ 350 ≤ 200 ≤ 400 ≤ 450 D < 0,9 g/cm3 (mg) ≤ 150 ≤ 170 ≤ 150 ≤ 200 ≤ 150 ≤ 250 ≤ 300 Ydersålens vedhæftningsevne (N/mm) ≥ 4,0 ≥ 4,0 ≥ 3,0 ≥ 3,5 ≥ 3,5 ≥ 3,0 ≥ 2,5 ≥ 3,0 ≥ 2,5 Ydersålens rivstyrke(gennemsnitlig styrke, N/mm): D ≥ 0,9 g/cm3 8 8 8 6 8 6 5 6 5 D < 0,9 g/cm3 6 6 6 4 6 4 4 5 4 Farveægthed af fodtøjets inderside (for eller overdelens inderside), gråskala på filt efter 50 cyklusser vådt ≥ 2/3 ≥ 2/3 ≥ 2/3 ≥ 2/3 ≥ 2/3 ≥ 2/3 ≥ 2/3 ≥ 2/3

Derudover skal specielt termofodtøj opfylde følgende krav til vandafvisningsevne:

overdel: indtrængningstid ≥ 240 min., optagelse < 25 %

ydersål: indtrængningstid ≥ 60 min. og efter to timers vandoptagelse < 20 % (stærkt vandafvisende — gælder kun for nogle bestemte sålmaterialer).